Visit Site
Recommended byColombia
ఈ మ్యాచ్‌లో భారత్ విజయం సంగతి అటుంచితే.. ఆసీస్‌ను ఓ బ్యాట్ సెంటిమెంట్ వెంటాడుతోంది. వన్డేల్లో మార్కస్ స్టోయినిస్ 50+ స్కోరు చేసిన ప్రతిసారి ఆస్ట్రేలియా ఓటమి చవి చూసింది. 2017లో న్యూజిలాండ్‌పై స్టోయినిస్ 146 పరుగులతో నాటౌట్‌గా నిలిచాడు. ఆ మ్యాచ్‌లో కంగారూలు ఓడారు. అదే ఏడాది భారత్‌పై 62 పరుగులతో నాటౌట్‌గా నిలవగా.. ఆ మ్యాచ్‌లోనూ ఆసీస్ ఓడింది. గత ఏడాద ఇంగ్లండ్‌పై 60, 56, 87 చొప్పున పరుగులు చేశాడు. అన్ని మ్యాచ్‌ల్లోనూ ఆస్ట్రేలియా ఓటమిపాలైంది.
గతేడాది దక్షిణాఫ్రికాపై స్టోయినిస్ 63 పరుగులు చేసిన సందర్భంలోనూ అదే ఫలితం వచ్చింది. మంగళవారం నాగ్‌పూర్‌లో 52 పరుగులు చేసి చివరి వరకూ గెలుపు కోసం పోరాడాడు. కానీ విజయ్ శంకర్ బౌలింగ్లో ఎల్బీగా వెనుదిరిగడంతో మ్యాచ్ ఆసీస్ చేజారింది. పాపం స్టోయినిస్.. హాఫ్ సెంచరీ చేసినా ఫలితం లేకపోయింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.